Baisogalos gimnazija

Radviliškio rajono Baisogalos gimnazija – dieninė, savarankiško mokymosi bendrojo lavinimo mokykla Radviliškio raj., Baisogaloje, Mokyklos g. 25, vykdanti pradinio, pagrindinio, vidurinio ir papildomo ugdymo programas. Įstaigos kodas 190672543. Filialas Radviliškio rajono Baisogalos vidurinės mokyklos Skėmių skyrius. Istorija Pirmoji mokykla istoriniuose raštuose minima 1677 m. 1791 m. Baisogalai suteiktos Magdeburgo teisės ir miesto herbas. 1824 m. Baisogalos pradžios mokyklą baigė 6 mokiniai. Kiek vėliau joje mokėsi 30 mokinių. Kauno gubernatoriaus įsakymu 1862 m. mokykla uždaryta, bet 1867 m. caro valdžios iniciatyva atidaryta vienklasė pradinė mokykla, kurioje mokoma rusų kalba. 1867 m. mokykloje mokėsi 32 berniukai ir 21 mergaitė, mokykla veikė iki 1915 m. 1919 m. Baisogaloje suformuota keturių klasių pradinė mokykla. Joje dirbo mokytojai Kulpavičiai. 1927 m. vedėja dirba P. Lašaitė (Juozaitienė). 1935 m. pastatyta nauja medinė mokykla. 1938 m. mokykla perorganizuota į pagrindinę Lietuvos mokyklą. Šiai mokyklai vadovavo S. Každailis. 1944 m. spalio 1 d. Komaro rūmuose atidaryta progimnazija su perspektyva peraugti į gimnaziją. Mokykloje mokėsi 320 mokinių. 1946 m. mokykla perorganizuota į gimnaziją. 1948 m. gimnazijai suteiktas vidurinės mokyklos statusas. 1949 m. išleista pirmoji 12 merginų ir 10 vaikinų abiturientų laida. Direktorės A. Gergelytės pastangomis, 1953 m. baisogaliečių vaikai persikėlė į naują tipinę mokyklą, kurioje mokėsi 450 mokinių. Sovietmečiu mokykla vadinta V. Niunkos vardu. 1973 m. baigtas statyti priestatas, pereinama prie kabinetinės sistemos, įrengti lingofoniniai kabinetai, veikė vakarinė mokykla. 1966 m. darbą pradėjo muzikos mokyklos, 1972 m. sporto mokyklos, 1988 m. - dailės mokyklos filialai. Dėstomos 3 užsienio kalbos: vokiečių, rusų, anglų. Vyresnėse klasėse yra profiliuotos humanitarinės ir tiksliųjų mokslų klasės. 2007 m. panaudojant ES paramą, pradėtas mokyklos pastatų kapitalinis remontas. 2009 m. kovo mėn. Baisogalos vidurinė mokykla tapo gimnazija. Direktoriai 1944 m. Gvalda; 1946 m. A. Gergelytė; J. Prūsas, J. Šerkšnys, J. Burnys; Alfredas Jasiūnas. Rita Juškevičienė Žymiausi mokytojai Joana Judita Dailidienė, Klaipėdos universiteto docentė; Pranas Kedanis, 1954–1958 m. muzikos mokytojas ir chorvedys; * Vladas Skuja, 1960–1989 m. muzikos ir dainavimo mokytojas, vaikų ir vyresniųjų klasių moksleivių chorų bei pučiamųjų orkestro vadovas; Žymiausi mokiniai Per 50 metų Baisogalos vidurinė mokykla mokyklos baigimo pažymėjimus įteikė 1923 abiturientams (1212 meginų ir 711 vaikinų). Baisogalos vidurinės mokyklos auklėtiniai: Virginija Baltraitienė, politinė veikėja, Seimo narė; Romualdas Budrys, dailininkas; Stasys Budrys, dailininkas; Vytautas Vladas Buivys, pedagogas, Kėdainių rajono politinis bei visuomenės veikėjas; Eugenijus Gentvilas, Nepriklausomybės Akto signataras, Europos Parlamento narys; Vitolis Januševičius, inžinierius, politinis veikėjas; Leonas Jasiulis, menotyrininkas; Aloyzas Každailis, dailininkas; Arvydas Každailis, dailininkas; Vincas Kisarauskas, dailininkas; Ričardas Malinauskas, Druskininkų savivaldybės meras; Liucija Šulgaitė, dailininkė. Nuorodos Mokyklos svetainė